stanford-oval/wikipedia huggingface dataset:
Lobaye

| Lobaye |
| --- | --- |
 Prefektuurin sijainti Keski-Afrikan tasavallassa
Valtio:  Keski-Afrikan tasavalta
Hallinto:  
 – hallinnollinen keskus:  Mbaiki
Pinta-ala:  19 235 km²
Väkiluku (2003):  246 875
 – väestötiheys:  12,8 as./km²
Lyhenteet:  
 – ISO 3166:  CF-LB
Lobaye on yksi Keski-Afrikan tasavallan prefektuureista. Sen pinta-ala on 19 235 neliökilometriä ja siellä on vuoden 2003 väestönlaskennan mukaan 246 875 asukasta. Lobayen pääkaupunki on Mbaiki, josta on runsaan sadan kilometrin matka Banguihin. Sen lisäksi suuria kaupunkeja ovat mm. Boda ja Mongoumba.
Lobaye sijaitsee maan eteläosassa ja sillä on yhteistä rajaa Kongon tasavallan ja Kongon demokraattisen tasavallan kanssa. Sen naapuriprefektuurit ovat Mambéré-Kadéï, Sangha-Mbaéré ja Ombella-M'Poko. Prefektuurin läpi virtaa Lobayejoki. Sen ja Kongon demokraattisen tasavallan välisen rajan muodostaa Ubangi.
Entinen presidentti David Dacko (1930–2003) syntyi Lobayessa.
Lisko Scamander

| Leguan Artemis Fido Scamander |
| --- | --- |
 Eddie Redmayne Lisko Scamanderina elokuvassa Ihmeotukset ja niiden olinpaikat.
Ensiesiintyminen:  Kirjoissa: Ihmeotukset ja niiden olinpaikat Elokuvissa:  Ihmeotukset ja niiden olinpaikat
Näyttelijä:  Eddie Redmayne
Henkilötiedot
Sukupuoli:  mies
Tupa:  Puuskupuh
Leguan ”Lisko” Artemis Fido Scamander (engl. Newton ”Newt” Artemis Fido Lurch Scamander) on J. K. Rowlingin kirjasarjassa Harry Potter esiintyvä velho, joka tunnetaan erityisesti kiintymyksestään taikaolentoihin eli "ihmeotuksiin". Ihmeotukset-elokuvasarjassa hahmoa esittää Eddie Redmayne.
Taustaa

Lisko Scamander on saavuttanut lukemattomia arvostettuja saavutuksia elämänsä aikana. Ihmissusirekisterin perustaminen (1947) on lähes kokonaan Scamanderin ansiota, mutta hän on itse ylpein vuonna 1965 säädetystä kokeellisen jalostuksen kiellosta. Se on estänyt tehokkaasti uusien kesyyntymättömien hirviöiden kasvattamisen Britanniassa.
Hänen teoksensa Ihmeotukset ja niiden olinpaikat on noussut kansainväliseen myyntimenestykseen. Hänelle on myönnetty tunnustuksena saavutuksistaan taikaotusten tutkimuksen - taikazoologian - parissa Merlinin ritarikunnan Toisen luokan kunniamerkki vuonna 1979. Lisko sai myös itselleen oman Suklaasammakkokortin.
Lisko Scamander syntyi 24. helmikuuta 1897 englantilaiseen perheeseen. Scamanderin äiti, joka rohkaisi häntä kiinnostumaan taikaolennoista, oli innokas rotuhevoskotkien kasvattaja.
Scamander kävi koulua Tylypahkassa, aloittaen ensimmäisen vuotensa 1908 ja hänet lajiteltiin Puuskupuhin tupaan. Tylypahkassa hän ystävystyi Leta Lestrangen kanssa. Kaksikosta tuli sittemmin hyvin läheisiä. Myös hänen pimeyden voimilta suojautumisen opettajansa, Albus Dumbledore tykästyi oppilaaseen. Lisko vietti päivät hoivaten erilaisia taikaolentoja, joita hän löysi koulun tiluksilta.
Lisko ei koskaan valmistunut Tylypahkasta, koska hänet potkittiin ulos taikaolentojen tekemien vahinkojen johdosta. AYT:n tietojen mukaan hänen erotukseensa johtaneet tapahtumat olivat saattaneet toisen Tylypahkan opiskelijan vaaraan. Todellisuudessa Letan omistama taikaolento, ylikasvanut fretti oli aiheuttanut vaaratilanteen ja Lisko otti syyt niskoilleen estääkseen Letan erottamisen, koska hän rakasti Letaa. Dumbledore tiesi Liskon olevan syytön ja vastusti ankarasti Liskon erottamista. Lisko sai pitää taikasauvansa erottamisensa jälkeen.
Myöhemmin Lisko liittyi Taikaministeriöön taikaolentojen sääntö- ja valvontaosastolle. Scamander työskenteli kaksi sanojensa mukaan "erittäin pitkäveteistä" vuotta kotitonttujen sijoittamiskonttorissa, kunnes sai siirron otusjaostoon. Siellä hänen suunnaton tietämyksensä eriskummallisista taikaeläimistä varmisti nopean urakehityksen. Jossain vaiheessa elämäänsä Lisko oli töissä lohikäärmeiden tutkimus- ja torjuntatoimistossa.
1920-luvulla Scamander matkusti ympäri maailmaa kirjoittaen teosta Ihmeotukset ja niiden olinpaikat. Hän kävi muun muassa Egyptissä ja Etelä-Amerikassa.
Rooli Ihmeotuksissa

Vuoden 1926 joulukuussa Lisko oli käymässä New Yorkissa ja vahingossa aiheutti yhden Amerikan suurimmista katastrofeista. Jästi Jacob Kowalski avasi Liskon matkalaukun luullessaan sitä omakseen ja samalla vapautti useita taikaotuksia New Yorkin kaduille. Samoihin aikoihin obskuuri nimeltään Valio alkoi riehumaan kaupungissa tuhoten lukuisia rakennuksia.
Lisko oli paikalla ratkaisemassa kriisiä, kun aurorit tuhosivat obskuurin ja pääaurori Percival Vaka paljastui valeasuiseksi Gellert Grindelwaldiksi. Taikazoologi lähti New Yorkista haikein tunnelmin hyvästeltyään uuden ystävänsä Jacobin sekä tulevan vaimonsa Porpentina ”Tina” Goldsteinin.
Liskon palattua Lontooseen hänet asetettiin New Yorkin tapahtumien takia matkustuskieltoon. Seuraavan yhdeksän kuukauden aikana Lisko anoi vapautusta matkustuskiellosta useaan kertaan, epäonnistuen joka kerta, huolimatta hänen veljensä tuesta. Näiden kuukausien aikana Lisko oli myös julkaissut kirjansa Ihmeotukset ja niiden olinpaikat. 1990-luvulla hänen Ihmeotukset-kirjansa oli hyväksytty viralliseksi Tylypahkan oppikirjaksi.
Syyskuussa 1927 Lisko kohtasi jälleen Dumbledoren, joka antoi hänelle tehtävän; Liskon oli mentävä Pariisiin kohtaamaan Gellert Grindelwald uudelleen. Lisko oli aluksi vastahankainen, mutta kun hänen New Yorkissa tapaamansa ystävät, Jacob ja Queenie, saapuivat Lontooseen, sai Lisko tietää Tinan, tytön jota hän oli ajatellut päivittäin New Yorkista lähtemisensä jälkeen, olevan myös Pariisissa. (Queenie lähti Tinan luo hänen ja Jacobin välille syntyneen riidan päätteeksi.) Lisko ei viivytellyt enempää, vaan pakkasi tavaransa ja lähti Jacobin kanssa Pariisiin.
Pariisissa ollessaan Lisko ja Jacob löysivät Tinan, jolle Lisko yritti epätoivoisesti kertoa tunteistaan. He ajautuivat myös mukaan taisteluun, joka käytiin Lestrangen sukuhaudan alla, ja joka pian levisi koko ympäröivälle hautausmaalle. Taistelun päätyttyä useampi henkilö oli menettänyt henkensä ja Grindelwald oli karannut, houkuteltuaan Queenie'n mukaansa. Taistelun tuoksinassa yksi Liskon haiskuista oli kuitenkin näpistänyt Grindelwaldin hallussa olleen hopeaisen pienen pullon. Lisko toimitti pullon Dumbledorelle, joka kertoi tämän sisältäen Dumbledoren ja Grindelwaldin verta merkkinä verivalasta, jonka kaksi miestä olivat solmineet vuosia sitten. Tehdessään valan he olivat vannoneet, etteivät hyökkäisi toistensa kimppuun. Dumbledore ja Lisko kävelivät sisälle Tylypahkaan Dumbledoren esittäessä epävarmuutta siitä, voisiko verivalan tuhota.
Myöhemmin Lisko siirtyi eläkkeelle ja asumaan Dorsetissa vaimonsa Porpentinan sekä lemmikkigäätiensä Vilskeen, Paukkeen ja Nyrkin kanssa. Hänen pojanpoikansa Rolf Scamander meni naimisiin Luna Lovekivan kanssa.
Aiheesta muualla

Newton Scamander Harry Potter Wikissä
Liza Weil

Liza Weil vuonna 2005.
Liza Rebecca Weil (s. 5. kesäkuuta 1977 Passaic, New Jersey, Yhdysvallat) yhdysvaltalainen näyttelijä.
Weilin perhe muutti vuonna 1984 Pennsylvaniaan, jossa Weil valmistui North Penn High Schoolista vuonna 1995. Weil kuuluu tunnettuun näyttelijäsukuun ja on esiintynyt televisiossa, elokuvissa ja teatterissa.
Weil esiintyi televisiossa ensimmäistä kertaa vuonna 1994, jolloin hän vieraili sarjassa The Adventures of Pete & Pete. Hän sai myöhemmin tunnetuimman televisioroolinsa sarjasta Gilmoren tytöt, jossa hän esitti Paris Gelleriä. Weil tunnetaan myös Bonnie Winterbottomin roolistaan sarjassa How to Get Away with Murder. Hän on lisäksi vieraillut televisiosarjoissa Teho-osasto, Kova laki: Erikoisyksikkö ja West Wing.
Weil oli naimisissa vuosina 2006-2017 näyttelijäkollegansa Paul Adelsteinin kanssa.
Aiheesta muualla

Liza Weil Internet Movie Databasessa. (englanniksi)
Lohan Holiday

| Lohan Holiday Aliana Lohan |
| --- | --- | --- |

Studioalbumin tiedot
 Äänitetty : 2006
 Julkaistu: 31. lokakuuta 2006
 Tuottaja(t): Chris Christian
 Tyylilaji: pop, Joulumusiikki
 Kesto: 41.04
 Levy-yhtiö: YMC Records
Aliana Lohanin muut julkaisut
|   | Lohan Holiday  |   |
Singlet albumilta Lohan Holiday
 ”Christmas Magic” Julkaistu: 22. syyskuuta 2006  ”Rockin' Around the Christmas Tree” Julkaistu: 22. syyskuuta 2006  ”Lohan Holiday” Julkaistu: 22. syyskuuta 2006
Lohan Holiday on yhdysvaltalaisen laulaja näyttelijä Aliana Lohanin debyyttialbumi.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | "Christmas day" |  |  |  |  |  |  |  |  |
| 2. | "I Like Christmas" |  |  |  |  |  |  |  |  |
| 3. | "Winter Wonderland" |  |  |  |  |  |  |  |  |
| 4. | "Christmas Magic" |  |  |  |  |  |  |  |  |
| 5. | "Jingle Bells" |  |  |  |  |  |  |  |  |
| 6. | "Groove of Christmas" |  |  |  |  |  |  |  |  |
| 7. | "Lohan Holiday (ft. Lindsay Lohan)" |  |  |  |  |  |  |  |  |
| 8. | "Deck the Halls" |  |  |  |  |  |  |  |  |
| 9. | "Silent Night (ft. Dina Lohan)" |  |  |  |  |  |  |  |  |
| 10. | "Santa's Reindeer Ride (ft. Amy Grant)" |  |  |  |  |  |  |  |  |
| 11. | "We Wish You a Merry Christmas (ft. Dina Lohan)" |  |  |  |  |  |  |  |  |
| 12. | "I Like Christmas (Remix)" |  |  |  |  |  |  |  |  |
Liban Abdi

Liban Abdi on somalialainen jalkapalloilija.
Liban Abdi (s. 1988 Burao, Somalia) on somalialainen jalkapalloilija. Hän päätyi pakolaisena Norjaan, jossa hän asui Oslossa. Hän kävi peruskoulun ja asui Oslon itäisessä lähiössä Stovnerissa.
Ura > Sheffield United

Abdi on ensimmäisenä somalimaaurheilijana tehnyt ammattisopimuksen Sheffield United seuran kanssa. Pelattuaan Newport Pagnellin ja Buckingham Townin joukkueissa hän teki vaikutuksen Sheffieldiin. Hänen uransa käynnistyi Football Unites, Racism Divides -ohjelman avulla.
Tehtyään kahden vuoden sopimuksen 2008 Abdi oli lainassa Bladesin sisarseurassa Ferencvárosissa saamassa lisää kokemusta.
Aiheesta muualla

Profiili LevskiSofia.info -sivustolla (Arkistoitu – Internet Archive) (englanniksi)
Liuotushoito

Syvä laskimotukos
Liuotushoidolla  tarkoitetaan lääketieteellistä toimenpidettä, jossa liuotetaan valtimon tai laskimon verihyytymää.
Toimenpide

Liuotushoitoa käytetään paikallisesti katetrin avulla suoraan siihen verisuoneen jossa verihyytymä (trombi) sijaitsee. Yleisimpiä kohteita trombolyysihoidolle ovat alaraajan valtimoiden tukokset, yläraajan valtimoiden trombit sekä embolisatorisen aivohalvauksen aiheuttaneet tukokset. Liuotuksessa käytetään trombolyyttisiä eli hyytymää liuottavia lääkeaineita (esimerkiksi urokinaasi ja plasminogeenin aktivaattori).
Mitä tuoreempi tukos on, sitä parempi liuotustulos on mahdollista saada. Liuotuskertojen lukumäärä saattaa vaihdella tukoksen laadun mukaan. Trombolyysin lisäksi suoneen asennetaan usein stentti jotta suoni pysyisi auki paremmin. Stentin asennus tapahtuu pallolaajennustoimenpiteen yhteydessä.
Toimenpide > Komplikaatiot ja vasta-aiheet liuotushoidolle

Yleisimpiä liuotushoidon komplikaatioita ovat verenvuodot. Verenvuodot ovat yleensä paikallisia, ja niitä esiintyy 10–30 %:lla potilaista. Liuotushoidon vasta-aiheina voivat olla mm. äskettäinen leikkaus, mahahaava, tuore aivohalvaus, sisäelimen karsinooma, eteisvärinä, vasemman kammion trombi ja yliherkkyysreaktiot varjoaineelle.
Jos liuotushoitoa ei voida tehdä, voi olla aiheellista tehdä ns. katetritrombektomia, jossa verisuonihyytymä poistetaan tukkeutuneesta suonesta mekaanisesti ja/tai trombolyyttiaineen avulla.
Lennätinsääntö Suomessa

Lennätinsääntö oli aiemmin Suomessa voimassa ollut säädös, jossa säädettiin Suomen sisäisestä lennätinliikenteestä. Se annettiin 11. maaliskuuta 1922.
Säännön määräykset > Yleiset

Jokaisella oli oikeus säädetystä maksusta lähettää sähkösanomia yleistä lennätinliikennettä varten luovutetuilla lennätinlinjoilla ja samaa tarkoitusta varten järjestettyjen lennätinasemien välityksellä. Sähkösanomia otettiin vastaan lennätintoimistoissa joka päivä, myöskin pyhä- ja juhlapäivinä, sitä varten määrättyinä aikoina. Sähkösanoman lähettäjällä oli oikeus lähettää sähkösanomansa lennätintoimistoon myöskin postitse. Lähettäjän ja lennätintoimiston välillä tehdystä sopimuksesta voitiin lähetettävät sähkösanomat vastaanottaa lähettävältä puhelimitse tästä suoritettavaa lisämaksua vastaan.
Lennätinhallinto ei vastannut vahingosta tai haitasta, joka saattoi aiheutua sähkösanoman väärin antamisesta, katoamisesta tai myöhästymisestä.
Säännön määräykset > Sähkösanomien luokitus

Sähkösanomat jaettiin seuraaviin luokkiin:
Säännön määräykset > Sähkösanomien luokitus > Yksityisten sähkösanomien laatiminen

Yksityinen sähkösanoma voitiin laatia joko selvällä kielellä tai salakielellä. Salakieli voi olla joko sovittua kieltä tai salamerkkikieltä. Jokaista näistä kielistä voi samassa sähkösanomassa käyttää joko yksinään tai yhdessä muitten kielten kanssa.
Säännön määräykset > Sähkösanomien lähettäminen

Sähkösanomat lähetettiin seuraavassa järjestyksessä:
Säännön määräykset > Sähkösanomien lähettäminen > Pikasähkösanomat

Yksityisen sähkösanoman lähettäjä voi saada sähkösanoman lähetetyksi ja osoitepaikassa perille toimitetuksi etuoikeutta nauttien kirjoittamalla sähkösanoman osoitteen edelle maksunalaisen merkinnän ”Pikasanoma” tai lyhennettynä  = D =  sekä suorittamalla siitä erikseen säädetyn maksun.
Säännön määräykset > Sähkösanomien lähettäminen > Lehtisähkösanomat

Lehtisähkösanomiksi luettiin sellaiset, alennetusta maksusta lähetettävät sähkösanomat, jotka sisälsivät sanomalehdissä julkaistavaksi tarkoitettuja poliittisia, kaupallisia ja muita samankaltaisia uutisia ja tiedonantoja.
Säännön määräykset > Sähkösanomien perille toimittaminen

Osoitetoimiston oli toimitettava sähkösanoma siinä olevan ohjeen mukaan joko saajan asuntoon taikka jätettävä postiin sen perille toimitettavaksi taikka toimitettava se puhelimitse tai pikalähetillä saajalle. Jos sähkösanoma oli ilmoitettu noudettavaksi lennätintoimistosta, pidettiin sitä siellä saajan noudettavana. Sähkösanoma toimitettiin ilman lisämaksua saajan asuntoon, kun tämä sijaitsi kaupungin tai kauppalan alueella, tai maalla enintään yhden kilometrin päässä lennätintoimistosta.
Luettelo Liechtensteinin pääministereistä

| Liechtensteinin pääministeri |
| --- | --- |
 Regierungschef
 Liechtensteinin vaakuna
 Nykyinen pääministeri Risch
 Nykyinen Daniel Risch 25. maaliskuuta 2021 lähtien
Nimittäjä:  Liechtensteinin ruhtinas
Perustettu:  1921
Ensimmäinen:  Josef Ospelt
Palkka:  254 000 Fr. vuodessa
Kotisivut:  https://www.regierung.li/de
Tämä on luettelo Liechtensteinin pääministereistä (saks. Regierungschef) 1921 lähtien. Nykyisenä pääministerinä toimii Daniel Risch, joka vannoi virkavalansa 25. maaliskuuta 2021.
Vuonna 2015 pääministerin palkka oli 254 000 frangia vuodessa.
Luettelo pääministereistä

| Nro | Kuva | Pääministeri (syntynyt-kuollut) | Virassa | Puolue | Monarkki |
| --- | --- | --- | --- | --- | --- |
| 1. |  | Josef Ospelt (1881–1961) | 1921–1922 | Edistyksellinen kansanpuolue | Juhana II |
| (vt.) |  | Alfons Feger | toukokuu 1922 | Sitoutumaton | Juhana II |
| (vt.) |  | Felix Gubelmann | kesäkuu 1922 | Sitoutumaton | Juhana II |
| 2. |  | Gustav Schädler (1883–1961) | 15. kesäkuuta 1928 | Kristillissosiaalinen kansanpuolue | Juhana II |
| (vt.) |  | prinssi Alfred von und zu Liechtenstein | 1928 | Sitoutumaton | Juhana II |
| 3. |  | Josef Hoop (1895–1959) | 1928–1945 | Edistyksellinen kansanpuolue | Frans I |
| 4. |  | Alexander Frick (1910–1991) | 1945–1962 | Edistyksellinen kansanpuolue | Frans Joosef II |
| 5. |  | Gerard Batliner (1928–2009) | 1962–1970 | Edistyksellinen kansanpuolue | Frans Joosef II |
| 6. |  | Alfred Hilbe (1928–2011) | 1970–1974 | Isänmaallinen liitto | Frans Joosef II |
| 7. |  | Walter Kieber (1931–) | 1974–1978 | Edistyksellinen kansanpuolue | Frans Joosef II |
| 8. |  | Hans Brunhart (1945–) | 1978–1993 | Isänmaallinen liitto | Frans Joosef II |
| 9. |  | Markus Büchel (1959–2013) | 1993 | Edistyksellinen kansanpuolue | Hans Adam II |
| 10. |  | Mario Frick (1965–) | 1993–2001 | Isänmaallinen liitto | Hans Adam II |
| 11. |  | Otmar Hasler (1953–) | 2001–2009 | Edistyksellinen kansanpuolue | Hans Adam II |
| 12. |  | Klaus Tschütscher (1967–) | 2009–2013 | Isänmaallinen liitto | Hans Adam II |
| 13. |  | Adrian Hasler (1964–) | 2013–2021 | Edistyksellinen kansanpuolue | Hans Adam II |
| 14. |  | Daniel Risch (1978–) | 2021– | Isänmaallinen liitto | Hans Adam II |
Lähde:
Lovisa Lindh

| Lovisa Lindh |
| --- | --- |
 Lovisa Lindh vuonna 2019
Henkilötiedot
Syntynyt: 9. heinäkuuta 1991 (ikä 33) Ytterby
Kansalaisuus:   Ruotsi
Yleisurheilija
Pituus:  169  cm
Paino:  56 kg
Laji:  keskipitkän matkan juoksu
Valmentaja:  Johan Wettegren Richard Mattsson
Ennätykset:  200 m: 25,61 (2009) 400 m: 55,15 (2013)  800 m: 1.58,77 NR (2017) 1 000 m: 2.35,15 NR (2017) 1 500 m: 4.09,03 (2017)
Aiheesta muualla
Timanttiliiga
| Mitalit> Maa:   Ruotsi.Naisten yleisurheilu.EM-kilpailut  | Mitalit> Maa:   Ruotsi.Naisten yleisurheilu.EM-kilpailut  | Mitalit> Maa:   Ruotsi.Naisten yleisurheilu.EM-kilpailut  | Maa:   Ruotsi> Naisten yleisurheilu. |
| --- | --- | --- | --- |
|  Pronssia | Amsterdam 2016 | 800 m |  |
Lovisa Lindh (s. 9. heinäkuuta 1991 Ytterby) on ruotsalainen keskimatkojen juoksija. Hän pitää hallussaan Ruotsin ennätystä sekä 800 metrin että 1000 metrin juoksuissa ulkoradoilla. 800 metrin ennätyksensä 1.58,77 hän juoksi Sveitsin Lausannessa 6. heinäkuuta 2017.
Lindh voitti myös EM-pronssia päämatkallaan 800 metrillä Amsterdamissa vuonna 2016. Vuonna 2017 hän sijoittui halli-EM kilpailuissa Belgradissa 800 metrillä neljänneksi.
Aiheesta muualla

Kuvia tai muita tiedostoja aiheesta Lovisa Lindh Wikimedia Commonsissa
Loaded (yhtye)

Loaded (tunnettu myös nimellä Duff McKagan's Loaded) on yhdysvaltalainen superyhtye, jonka yksi perustajista on Guns N' Roses -basisti Duff McKagan. Loaded perustettiin vuonna 1999 ja se sai suosiota varsinkin Guns N' Roses -faneilta, mutta se jäi tauolle vuonna 2002 Velvet Revolverin perustamisen takia. Velvet Revolverin hajottua vuonna 2008 Loaded palasi esiintymislavoille, ja studioon äänittämään uutta albumia. Yhtye julkaisi ensin Wasted Heart EP:n, joka sisälsi viisi kappaletta. Kesällä 2009 bändi julkaisi Sick-albumin. Sen jälkeen bändi on keikkaillut aktivisesti maailmalla, enimmäkseen kuitenkin Amerikassa.
Diskografia

Episode 1999: Live (1999)
Dark Days (2001)
Sick (2009)
The Taking (2011)
Wasted Heart (2008) (Promo)
Wasted Heart EP (2008)
Flatline (2009) (Promo)
Sleaze Factory (2009) (Promo)
No More (2009) (Promo)
Dead Skin (2011) (Promo)
Loalwa Braz

Loalwa Braz Vieira (3. kesäkuuta 1953 Rio de Janeiro, Brasilia – 19. tammikuuta 2017 Saquarema, Brasilia) oli brasilialainen laulaja ja lauluntekijä. Hän tuli tunnetuksi Kaoma-yhtyeen solistina heidän levytettyään kesäkappaleen "Lambada", josta tuli vuoden 1989 jättimenestys.
Kuolema

Rio de Janeiron poliisi löysi Brazin ruumiin yöllä 19. tammikuuta 2017 palaneesta autosta Saquareman tien varrelta, 73 kilometrin päästä Rio de Janeirosta. Hänen epäillään joutuneen ryöstömurhan uhriksi. Todistajien mukaan Brazin kotona löytöpaikan lähellä oli ollut aikaisemmin kaksi miestä.
Lolicon

Lolicon-kuvakielessä yhdistetään pikkutyttömäisiä piirteitä ja erotiikkaa.
Lolicon (jap. ロリコン, translitt. rorikon) on japaninkielinen käsite ja englantilaistettu lyhenne ilmauksesta Rorīta konpurekkusu (Lolita-kompleksi). Sana viittaa Vladimir Nabokovin romaaniin Lolita, jossa aikuinen mies hullaantuu 12-vuotiaaseen tyttöön. Lolicon tarkoittaa sekä viehtymystä murrosikäisiin tyttöihin (efebofilia) että animessa ja mangassa eroottisesti kuvattuja tyttöjä tai lapsenomaisia nuoria naisia. Poikiin kohdistuvasta kiinnostuksesta käytetään vastaavasti nimitystä shotacon. Lolicon on laillista Suomessa[lähde? ], mutta sen hallussapito ja levittäminen ei ole laillista esimerkiksi Australiassa, Uudessa-Seelannissa, Yhdistyneessä kuningaskunnassa ja Irlannissa. Ruotsin laki kieltää lapsipornon, mutta hentaista on vaikea tulkita, onko se lapsipornoa vai onko ns. lapselliset piirteet luotu vain, jotta hahmo näyttäisi söpömmältä. Myös Japanissa (sen alkuperämaassa) sekä Yhdysvalloissa Lolicon on laillista, koska Japanin ja Pohjois-Amerikan lait eivät määrittele animoituja (eli kuvitteellisia) alaikäisten seksuaalisia kuvauksia lapsipornoksi. Meksikonkin laki sallii Loliconin.
Lakisyistä esimerkiksi lolicon-aiheisten hentaipelien lapsennäköisten ja pienikokoisten hahmojen kerrotaan olevan yli 18-vuotiaita.
Aiheesta muualla

Kuvia tai muita tiedostoja aiheesta Lolicon Wikimedia Commonsissa
Otsoniterapia

Otsoniterapia on yleisnimitys hoitomuodolle, jossa käytetään lääkeaineena otsonikaasua. Otsonia annostellaan elimistöön joko nestemuodossa, otsonoimalla verta tai annostelemalla kaasua vaginan tai peräaukon kautta.
Otsonia on käytetty terveydenhoidossa etenkin desinfiointimenetelmänä vielä ensimmäisen maailmansodan aikana.  Erilaisia otsoniin perustuvia hoitomuotoja on markkinoitu syöpään, AIDSiin, Alzheimerin tautiin, astmaan sekä muihin sairauksiin. Väitteisiin on suhtauduttu varauksin. Italiassa julkaistiin otsoniterapialehteä vuoteen 2014 asti.
Hoitomuotoa on käytetty erilaisiin oireisiin myös Saksassa, Kuubassa ja eräissä entisen Neuvostoliiton maissa.
LoliRock

| LoliRock |
| --- | --- |

Kestoaika:  22 min
Alkuperämaa:   Ranska
Alkuperäiskieli:  ranska
Verkko:   France 3  France 4  Disney Channel  MTV Juniori
Tuotantokausia:  2
Jaksoja:  52
Aiheesta muualla
IMDb
LoliRock on ranskalainen animaatiosarja. Sarjasta ilmestyi kaksi kautta, joista ensimmäinen esitettiin Suomessa vuosien 2015-2016 aikana. Sarjasta sai jatkoa toisen kauden muodossa vuonna 2017.
Lenzerheide

Lenzerheiden laaksoa.
Lenzerheide (retoromaaniksi Lai, saks. Lenzerheide, virallisesti Lenzerheide/Lai) on kesä- ja talviurheilukeskus Itä-Sveitsissä, Graubündenin kantonissa, Vaz/Obervazin kunnassa. Lenzerheide on ollut tunnettu lomapaikka 1800-luvun lopulta alkaen. Lenzerheiden ja Valbellan kylät muodostavat yhtenäisen alueen, mutta Lenzerheide on yleisemmin markkinoinnissa käytetty nimi koko alueelle.
Talviurheilukeskus

Talviurheilukeskukseksi Lenzerheide on kehittynyt 1930-luvulta alkaen. Lenzerheidessa on järjestetty alppihiihdon maailmancupin kilpailuja 1990-luvulta alkaen.
Maantiede

Lenzerheide sijaitsee noin 15 kilometriä Churista etelään, noin 1 500 metrin korkeudessa.
Liikenne

Churista Tiefencastelin kautta Italiaan kulkeva päätie 3 (saks. Hauptstrasse) kulkee Lenzerheiden läpi. Lenzerheiden kautta on postiautoreittejä Churista Tiefencastelin kautta Sankt Moritziin, Davosiin ja Bivioon sekä Vaz/Obervazin kuntakeskukseen.
Aiheesta muualla

Kuvia tai muita tiedostoja aiheesta Lenzerheide Wikimedia Commonsissa
Lenzerheiden-Valbellan verkkosivut
Liupanshui

| Liupanshui (kiin>  六盘水市, Liùpánshuǐ Shì) |
| --- | --- |
 Liupanshuin sijainti Guizhoun maakunnassa.
 Koordinaatit: 26°35′26″N, 104°50′20″E 
Valtio:  Kiina
Maakunta:  Guizhou
Hallinto:  
 – Hallinnon tyyppi:  prefektuuritason kaupunki
Pinta-ala:  
 – Kokonaispinta-ala:  9 965,37 km²
Väkiluku (2010):  2 851 332
Aikavyöhyke:  UTC+8
Postinumero:  553000
Suuntanumero(t):  0858
Rekisterikilpi:  贵B
 
 www.gzlps.gov.cn 
Infobox OKVirheellinen NIMI-arvo: 
Liupanshui (kiin. 六盘水市, pinyin: Liùpánshuǐ Shì) on prefektuuritason kaupunki Kiinan Guizhoun maakunnan länsiosassa. Kaupungin pinta-ala on 9 965 neliökilometriä ja väkiluku 2,85 miljoonaa (vuonna 2010). Kaupungin keskusta sijaitsee linnuntietä noin 180 kilometriä maakunnan pääkaupunki Guiyangista länteen.
Kaupungin nimi on yhdistelmä kolmen alkuperäisen erityisvyöhykkeen ensimmäisistä idiogrammeista Liuzhi, Panxian, ja Shuicheng.
Kaupunki rajoittuu lännessä Qujingin, pohjoisessa Bijien, idässä Anshunin prefektuuritason kaupunkeihin, sekä etelässä Qianxinanin autonomiseen prefektuuriin.